b'\n_START_ARTICLE_\nSlovenija ima talent (1. sezona)\n_START_PARAGRAPH_\nPrva sezona oddaje Slovenija ima talent se je pri\xc4\x8dela 21. marca 2010 in se kon\xc4\x8dala 6. junija 2010. Predvajala se je vsako nedeljo v terminu ob 20.00. _NEWLINE_Na prvo sezono oddaje slovenija ima talent se je prijavilo ve\xc4\x8d kot 2000 talentov. A na avdicije je bilo povabljenih le 250. Na avdicijah so se talenti predstavili strokovni komisiji Branku \xc4\x8cakermi\xc5\xa1u, Lucienne Lon\xc4\x8dina in Branetu Kastelicu. Voditelja prve sezone sta postala Peter Poles in Vid Vali\xc4\x87. V polfinalnih oddajah sta voditelja imela svoj sov VIP talent \xc5\xa1ov (VIP - Vid in Peter), kjer sta gostila razli\xc4\x8dne talente iz avdicij.\n_START_SECTION_\nGledanost\n_START_PARAGRAPH_\n\xc5\xa0ov je bil vse od za\xc4\x8detka predvajanja najbolj gledana oddaja v dr\xc5\xbeavi, s povpre\xc4\x8dnim ratingom 25\xc2\xa0% in dele\xc5\xbeem gledalcev 65\xc2\xa0%. S finalno oddajo pa je zabele\xc5\xbeil neverjeten odziv, s povpre\xc4\x8dnim ratingom 31\xc2\xa0% in 75\xc2\xa0% dele\xc5\xbeem, s \xc4\x8dimer se je v zgodovino slovenske televizije zapisal kot najbolj gledana oddaja desetletja (vsi podatki veljajo za ciljno skupino 18 - 49 let).'